News Update: Cathie Wood เทหุ้น JD.com ในช่วงเวลาที่หุ้นเทคฯ​ จีนกลับมารีบาวด์ ขณะที่ JD.com ในสหรัฐฯ ปรับตัวขึ้นมา 62% จากจุดต่ำสุดในเดือน ต.ค. - FINNOMENA
Cathie Wood กลับมาขายหุ้น JD.com อีกครั้ง หลังจากเว้นไปครึ่งปี ด้านหุ้นเทคโนโลยีจีนกลับมารีบาวด์อีกครั้ง หลังรัฐบาลจีนผ่อนคลายการคุมเข้มบริษัทเทคฯ​ รวมถึงยกเลิกมาตรการโควิดเป็นศูนย์
20 ม.ค. 2566

Cathie Wood กลับมาขายหุ้น JD.com อีกครั้ง หลังจากเว้นไปครึ่งปี ด้านหุ้นเทคโนโลยีจีนกลับมารีบาวด์อีกครั้ง หลังรัฐบาลจีนผ่อนคลายการคุมเข้มบริษัทเทคฯ รวมถึงยกเลิกมาตรการโควิดเป็นศูนย์
รายงานระบุว่า กองทุน ARK Fintech Innovation ETF (ARKF) ขายหุ้น JD.com ในตลาดหุ้นสหรัฐฯ ทั้งหมด 6,645 หุ้น ซึ่งเป็นการกลับมาขายหุ้นครั้งแรกนับตั้งแต่ ก.ค. ปีที่แล้ว ก่อนหน้านี้ Ark ทยอยขายหุ้น JD.com มาตลอด ตั้งแต่ ก.ย. 2021 จนถึง ก.ค. ปีที่แล้ว
ความเคลื่อนไหวของ Cathie Wood สวนทางกับตลาดที่มีมุมมองบวกมากขึ้นต่อตลาดหุ้นจีน การยกเลิกมาตรการโควิดเป็นศูนย์ของรัฐบาลจีน หนุนให้ราคาหุ้น JD.com ในสหรัฐฯ ปรับตัวขึ้นมา 62% จากจุดต่ำสุดในเดือน ต.ค. เช่นเดียวกับหุ้น Tencent ที่พุ่งขึ้นมาถึง 92% ในช่วงเวลาเดียวกัน
ตั้งแต่ช่วงที่รัฐบาลจีนคุมเข้มภาคเทคโนโลยีอย่างหนักจนกวาดล้างมูลค่าตลาดไปกว่า 2 ล้านล้านดอลลาร์ Cathie Wood ก็เริ่มทยอยขายหุ้น JD.com ออกมา ซึ่งหลังจากที่ขายในวันพฤหัสบดีแล้ว (19 ม.ค.) ARK ยังถือหุ้น JD.com อยู่ทั้งหมด 150,318 หุ้น
ส่วนกองทุนชื่อดังของบริษัทอย่าง ARKK สามารถทำผลตอบแทน +11% ในปีนี้ หลังปีที่แล้วร่วงลงมากถึง 67% โดยกลยุทธ์ของกองทุนคือ ลงทุนให้หุ้นเติบโตโดยเฉพาะบริษัทนวัตกรรม เช่น Tesla ผู้ผลิตรถยนต์ไฟฟ้า และ Coinbase Global บริษัทเทรดคริปโทฯ
โดย Cathie Wood ย้ำมาตลอดว่า กลยุทธ์การลงทุนของ ARK คือการลงทุนระยะยาวอย่างน้อย 5 ปี ทำให้บริษัทที่ลงทุนอยู่นั้นอาจมีความผันผวนในระยะสั้นอยู่บ่อยครั้ง
อ้างอิง:
https://www.bloomberg.com/news/articles/2023-01-20/cathie-wood-resumes-selling-in-jd-com-for-first-time-since-july?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
jd.com
News Update
หุ้นจีน
หุ้นจีนในสหรัฐฯ
หุ้นเทคโนโลยีจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA